section_heading: Radnja
paragraph_text: U stvarnom svijetu, posada Nabukodonosora i Mjolnira pronađe i ponovo aktivira Niobein brod, Logos. Ispitaju Banea, koji tvrdi da se ne sjeća ranijeg masakra. Kapetani planiraju obranu Ziona, te Neo zatraži brod da otputuje u Grad Strojeva. Motivirana susretom s Oracle (opisan u videoigri Enter The Matrix), Niobe mu ponudi Logos. Neo odlazi u društvu Trinity. Bane, koji se potajno ukrcao na Logos, uzima Trinity za taoca. Neo shvaća da je Banea asimilirao Smith. Bane oslijepi Nea kablom; međutim, Neo otkriva sposobnost da vidi svijet kao zlatno svjetlo. Neo ubija Banea i Trinity ih odveze u Grad Strojeva. Niobe i Morpheus se zapute u Zion s Mjolnirom da pomognu ljudskoj obrani protiv Sentinela. U Zionu, smrtno ranjeni kapetan Mifune upućuje Kida da otvori vrata Mjolniru. Kad pristigne, ispušta elektromagnetski puls, čime onesposobi Sentinele, ali i preostalu obranu. Ljudi su prisiljeni povući se i čekati sljedeći napad za koji vjeruju da je njihova zadnja obrana. Nea i Trinity napadnu strojevi, čime sruše Logos na Grad Strojeva. Udarac ubije Trinity.